Markas Angkatan Armada Amerika Syarikat

Markas Angkatan Armada Amerika Syarikat atau United States Fleet Forces Command (USFF) ialah markas komponen khidmat Tentera Laut Amerika Syarikat yang menyediakan pasukan tentera laut untuk pelbagai jenis ketumbukan AS. Sumber-sumber tentera laut boleh diperuntukan kepada Panglima Medan seperti Markas Utara Amerika Syarikat (USNORTHCOM) dibawah kuasa Setiausaha Pertahanan. Pada asalnya ditubuhkan sebagai Armada Atlantik Amerika Syarikat (USLANTFLT) pada tahun 1906, ia telah menjadi bahagian penting pertahanan Amerika sejak awal abad ke-20.  Pada tahun 2002, Armada itu mengandungi 118,000 anggota Tentera Laut dan Kor Marin yang bertugas di 186 kapal dan 1,300 pesawat, dengan kawasan tanggungjawab yang merangkumi sebahagian besar Lautan Atlantik dari Kutub Utara hingga Kutub Selatan, Laut Caribbean, Teluk Mexico, dan perairan Lautan Pasifik disepanjang pantai Amerika Tengah dan Amerika Selatan (sehingga barat Kepulauan Galápagos).

Pada tahun 2006 Armada Atlantik AS telah dinamakan semula sebagai Markas Angkatan Armada Amerika Syarikat.

Markas ini berpangkalan di Naval Support Activity Hampton Roads di Norfolk, Virginia dan merupakan komponen khidmat Tentera Laut kepada Markas Utara AS dan merupakan  Markas Komponen Kefungsian Maritim Bersama dibawah Markas Strategik AS.

Misi markas ini ialah mengatur, mengawal, melatih, dan melengkapkan pasukan tentera laut untuk di tugaskan kepada Para Panglima Medan Markas Bersepadu; untuk menghalang, mengesan, dan mempertahankan tanahair dari ancaman maritim; dan untuk menjelaskan keperluan peperangan dan kesediaan Armada kepada Ketua Operasi Tentera Laut.Fleet Forces Command, U.S. Fleet Forces Command Mission 

Lihat juga
Senarai unit-unit Tentera Laut Amerika Syarikat
Armada Pasifik Amerika Syarikat
Markas operasi Angkatan Tentera AS
Markas Angkatan Tentera Darat Amerika Syarikat
Markas Angkatan Kor Marin Amerika Syarikat
Markas Tempur Udara
Markas Serangan Global Tentera Udara
Markas Operasi Angkasa

 Rujukan 

Bacaan lanjut




Pautan luar
 U.S. Fleet Forces Command official website
 U.S. Fleet Forces Command website
 Former commanders of U.S. Fleet Forces Command 
 History  (U.S. Fleet Forces Command website)

Category:Tentera Amerika Syarikat
Category:Ketenteraan
Category:Markas medan bersepadu
Category:Penubuhan 1906
Category:Organisasi tentera